Farebné logotypy špecializovaných múzeí_1

Centrum múzejnej komunikácie

Vajanského nábrežie 2, P. O. BOX 13, 810 06 BRATISLAVA 16

tel.: +421 2 204 69 109; e-mail: zuzana.vasaryova@snm.sk, www.snm.sk

Tlačová správa, 10. máj 2021, Bratislava

Noc múzeí a galérií 2021 na Slovensku

|  |
| --- |
| Tretia májová sobota patrí už tradične celoeurópskemu podujatiu Noci múzeí a galérií. Jej XVII. ročník pripadne na 15. mája 2021. Vzhľadom na zložitosť doby, ktorá už druhý rok nepraje hromadným podujatiam, začali kultúrne inštitúcie s prípravou programu opäť predovšetkým vo virtuálnom priestore. V súvislosti s rozvoľňovaním protipandemických opatrení je však už zrejmé, že záujemci budú môcť mnohé z múzeí a galérií aj skutočne navštíviť. Hoci v obmedzenom režime, prezrú si znovuotvorené expozície a výstavy či v malých skupinách absolvujú program. Organizáciu tak, ako každý rok prevzalo Slovenské národné múzeum (SNM) v spolupráci so Zväzom múzeí na Slovensku (ZMS). Je nám cťou, že záštitu nad tohoročnou Noci múzeí a galérií prevzala prezidentka Slovenskej republiky Zuzana Čaputová.   Slovenské národné múzeum koordinuje múzeá a galérie v hlavnom meste a Bratislavskom kraji, ako aj múzeá SNM na celom Slovensku. Napriek neľahkej ekonomickej situácii v kultúre i v tomto roku sa väčšina z nich rozhodla pre návštevnícky atraktívne vstupné, ktoré je potrebné zaplatiť len v prvej navštívenej inštitúcii. Múzeá SNM na celom Slovensku ponúkajú aj jednotné vstupné 3 € a deti do 10 rokov a osoby ZŤP zdarma. Podrobné informácie možno  už teraz nájsť na stránkach podujatia v BSK a múzeí SNM na webe: nmag.snm.sk. „Noc múzeí a galérií patrí k návštevnícky najobľúbenejším podujatiam v oblasti kultúry. Teší ma, že už od jeho začiatkov na Slovensku, sa Slovenské národné múzeum úspešne podieľa na jeho organizácii“, uviedol Branislav Panis, generálny riaditeľ SNM.  Galéria pre deti – Bibiana pripravila online videá, v ktorých ukazuje svoje hlavné programy aktivity, ktoré už roky približujú umenie deťom. Múzeum petržalského opevnenia – Bunker B-S 4 a Súkromné vojenské múzeum B-S 6 Vrba ponúkajú prehliadky interiérov, exteriéru a návštevníkom online, ako aj krátke videá o svojej činnosti. Virtuálna prehliadka výstavy Múzea školstva a pedagogiky predstaví **Fenomén spolupráce s** Ateliérom reštaurovania výtvarných diel. Galéria mesta Bratislavy vo svojich expozíciách v Mirbachovom a Pálffyho paláci privíta návštevníkov a tí, ktorí do galérie nakuknú len online, sa môžu cítiť ako Výtvarný turista či poslať virtuálnu pohľadnicu z výstavy Edmund Gwerk. **Videá z výstav s kusthistorickym výkladom ponúka Galéria Nedbalka a seminár Podnikáme umením – ako sa uživiť vlastnou tvorbou uvidíte online** z Galérie Umelka. Múzeum divadelného ústavu pripravilo online program **Divadelné prechádzky desiatimi mestami Slovenska! Múzeum polície po prvýkrát na podujatí sprístupní svoje expozícia a prináša opäť virtuálne listovanie žandárskymi príbehmi v dobových časopisoch. Múzeum mesta Bratislavy premietne dokumentárne filmy Na slovíčko s kurátorom a predstaví tvorivý proces vzniku výstav.** Prezentačný a vzdelávací portál Slovakiana pri príležitosti výročia ukončenia II. sv. vojny prezentuje kolekcie zo zbierok múzeí a galérií a virtuálne výstavy o rasovej nenávisti po nástupe nacistov a ľudákov k moci. Nový výstavný cyklus Slovenskej národnej galérie Vo výklade, bude vo verejnom priestore predstavovať diela vizuálneho umenia, reagujúce na aktuálne otázky súčasného spoločenského života. Slovenské centrum dizajnu sprístupní znovuotvorenú výstavu **Slovenské múzeum dizajnu – 100 rokov dizajnu a novú výstavu 2 x Polonský v Galérii dizajnu Satelit. STM-Múzeum dopravy pozýva na výstavu Volkswagen už 30 rokov „Made in Slovakia".** Stredoeurópsky dom fotografie premietne online program **Aktuálne výstavy v SEDF a Univerzitná knižnica v Bratislave otvorí** výstavu pri príležitosti Roku slovenského divadla **Za oponou času. Bratislavské divadlá v archívnych dokumentoch.** Ústredie ľudovej umeleckej výroby prezenčne aj virtuálne ponúka pestrý program pre malých aj veľkých návštevníkov, v ktorom pútavou formou predstaví ľudové remeslá. Vodárenské múzeum BVS okrem videí o histórii vodárenstva a vodných zdrojov pozýva prevetrať sa do krásnej vodárenskej záhrady. |
| Geopark Karpaty pripravil **Život pod zemou,** ako virtuálnu prehliadku z pripravovanej expozície v priestoroch štôlne Budúcnosť. Miniexpozícia ťažby a spracovania bridlice v Marianke sprostredkuje **online** vysielanie **Banské expozície v Malých Karpatoch.** Predaj pamätnej eurobankovky s motívom múzea a niekoľko virtuálnych prehliadok ponúka návštevníkom Malokarpatské múzeum v Pezinku. Mestské múzeum Pezinok pre návštevníkov sprístupní výstavu Petera Konečného **Minimal.** |

MCK Malacky na Záhorí pozýva na prehliadku Múzea M. Tillnera, Galérie MCK Malacky a krypty pod františkánkym kostolom. Habánske múzeum Veľké Leváre pozýva na prehliadky Habánskeho dvora pre menšie skupiny návštevníkov. Kunsthalle Bratislava pripravilo online aj prezenčné rodinné aktivity v podobe participatívnych hier s kresbou.

|  |
| --- |
|  |

Program múzeí Slovenského národného múzea môžete rovnako sledovať z pohodlia domova, alebo sa vybrať zhliadnuť výstavy, ktoré boli ešte donedávna pre návštevníkov uzavreté. Prírodovedné múzeum prezentuje výstavu fotografa a dokumentaristu Tomáša Hulíka a k nej sprievodný program formou videodebát s odborníkmi o stave prírodného a kultúrneho dedičstva na Slovensku. Historické múzeu s potešením opäť sprístupňuje výstavy, napr. Trianon – Zrod novej hranice či Divadelné storočie a návštevníkov prevedie aj po areáli svojho sídla – Bratislavského hradu. S lišiakom Žigom si deti overia vedomosti v **kvíze Ako dobre poznáš najstaršie Dejiny Slovenska? V Hudobnom múzeu bude možné nahliadnuť do online** putovnej výstavy Pripraviť sa, poklad, štart! Putovanie za hodnotami či započúvať sa v kaštieli Dolná Krupá do historiek o famóznom L. v. Beethovenovi pri **Nočnom čítaní pod hviezdami. Archeologické múzeum na podujatie nakrútilo snímok Otázky pre archeológov,** kdearcheológovia odpovedajú na zaujímavé otázky svojich návštevníkov. Múzeum kultúry karpatských Nemcov si pripravilo vedomostné kvízy o **Karpatských Nemcoch.** Múzeum kultúry Maďarov na Slovensku okrem prezenčných prehliadok výstav, expozícií a **prezentácie nového vydania slovenského prekladu diela Imre Madácha: Tragédia človeka** pozýva aj na virtuálny program. Múzeum židovskej kultúry bude v sobotu otvorené len pre online návštevníkov, pre ktorých premietne dokumenty k výstave o Leopoldovi „Jimovi“ Šťastnom. Všetkým, ktorých zaujíma problematika židovskej kultúry múzeum predstaví Kreatívneho sprievodcu SNM – MŽK. Múzeum kultúry Chorvátov na Slovensku premietne videá s tematikou stálej expozície a predchádzajúcich podujatiach Noci múzeí a galérií. Múzeum kultúry Ľudovíta Štúra v Modre pozýva do svojich výstavných priestorov a v prípade pekného počasia predvedie **ukážky vyšívania**. Múzeum Červený Kameň sa bude prezentovať virtuálne, prostredníctvom 2 krátkometrážnych videí na pomedzí historického príbehu a dokumentu. V Múzeu Slovenských národných rád sa možno sústrediť na problematiku kníhtlačiarstva prostredníctvom výstavy Pocta Pažickému a sprievodných podujatí k nej. Celkom novú expozíciu M. R. Štewfánik. Generál – Osloboditeľ uvidia návštevníci v Štefánikovom rodnom dome na Košariskách. V Múzeu Bojnice čakajú na prehliadkovej trase zámku rôzne zaujímavosti a novinky. Múzeá v Martine ponúkajú online videodokumenty k aktuálnym výstavám. Hostia uvidia naživo reštaurovanie zbierkového predmetu a 360 stupňové video o neprístupných priestoroch Bojnického zámku. Virtuálny program Múzea bábkarskych kultúr a hračiek ponúka príbeh **O tvrdohlavej princeznej a Jankovi Valibukovi či** netradičnú prehliadku hradu s archeologičkou **Hradné múry – nemí svedkovia dôb minulých. Múzeum Betliar pripravilo večerné prehliadky kaštieľa. Spišské múzeum pokračuje v v online propagácii výstavy IN NOMINE CIVITATI LEUTCHA...,** Múzeum ukrajinskej kultúry sprístupní svoje expozície vrátane múze v prírode vo Svidníku a návštevníkov zaujme aj videodokumentom „**Ide svaďbazhory, nakryvajte stoly...“** o jednej z najdôležitejších udalostí v živote človeka – svadby. Múzeum rusínskej kultúry v Prešove si okrem iného pripravilo program o najstaršej histórii divadla A. Duchnoviča.

Spoluorganizátor podujatia Zväz múzeí na Slovensku koordinuje múzeá a galérie z ďalších častí Slovenska. Pre tohtoročný XVII. ročník sústredili jeho koordinátori program z približne zo 70 zbierkotvorných inštitúcií. Ide rovnako o prezenčné prehliadky múzeí a galérií, ako aj bohatý online program pre virtuálnych návštevníkov. „Noc múzeí a galérií 2021 sa opäť koná v tieni pandémie, ale aj túto situáciu múzejníci a galeristi zvládli a pre návštevníkov pripravili zaujímavý program – prehliadky, sprievody, hry, kvízy, prezentácie kníh a pod., a tak je na čo sa tešiť“, dodala Františka Marcinová, predsedníčka Zväzu múzeí na Slovensku.   
  
V západnej časti Slovenska v Energolande Mochovce prezentujú virtuálnu prehliadku Energolandu, video a kvíz o uhlíkovej stope.Tribečské múzeum v Topoľčanoch pripravilo program pre deti „Mechúrik Koščúrik s kamarátmi na potulkách po múzeu“ a výstavu Čriepky času k 60. výročiu založenia múzea. Vojenské historické múzeum (Piešťany, Svidník) prostredníctvom E-bádateľne predstaví prezentáciu zbierkového fondu a veľkorozmerných zbierkových predmetov VHÚ VHM.

Na strednom Slovensku v Múzeu SNP je pripravený Sprievodca pre rodiny s deťmi v expozícii v Pamätníku SNP a virtuálna prehliadku výstavy SNP 1944. NBS – Múzeum mincí a medailí Kremnicapozýva naExpozíciu Líce a rub peňazí – predstavenie novej knihy „Kremnickí renesanční medailéri 16. storočia,   
virtuálne prehliadky a krátke videá o múzeu. Noc plná čítania príbehov z knihy Hrôzostrašné rozprávky sa koná v Rosenfeldovom paláci v Žiline. Slovenské banské múzeum Banská Štiavnica pripravilo Príbeh striebornej licencie ako zážitkovú rodinnú hru.

Na východe krajiny v Steelparku, Kasárne/KulturparkK13, Košice sprístupnenia expozície Steelpark a detskú výstavu Veže do neba. Šarišská galéria v Prešove ponúka komentované prehliadky výstav, virtuálny program: Divadlo Portál – Rozprávkový hrniec, z pokladov ŠG, Ako ožíva obraz – reštaurovanie obrazov. Regionálne centrum remesiel ÚĽUV Košice – Galéria ÚĽUV pozýva na výstavu Srdcom zdobené, ktorá predstavuje variabilitu ornamentov predmetov tradičnej ľudovej kultúry a online prezentáciu k výstave. Podtatranské múzeum v Poprade prezentuje ukážky práce popradského rezbára Antona Budzáka, tvorivé dielne pre deti „Dreviny okolo nás“, krst knihy rezbára Milana Bocka „Rozhovory s drevom“ a komentované prehliadky. Vo Vihorlatskom múzeu v Humennomje prehliadka areálu expozície spojená s odborným lektorským výkladom, on-line prezentácia výstav a projektov v rámci projektu Múzeum na doma. Ľubovnianske múzeum – Hrad v Starej Ľubovni odvysiela online televízny kanál – Hrad a skanzen, Diablova skala, Sisa Sklovská na hrade Ľubovňa, a usporiada nočnú prehliadku hradu.   
Múzeum v Kežmarkubude ponúkať prezentácie pri príležitosti 90. výročia vzniku Múzea v Kežmarku, sériu prednášok – Keď chceš spať sladko, umy sa krátko, Mágia party, povinnosť čepca. V Múzeu a Kultúrnom centre južného Zemplína v Trebišove si bude možné pozrieť výstavu Terakotová armáda. Východoslovenské múzeum v Košiciach prezradí detaily zo života košických katov a Múzeum špeciálneho školstva v Levoči ukáže napríklad, Ako čítal malý Louis, Neposlušné písmenká v dlani; programy Posunkuj a rozpráv aj sa s nepočujúcimi; Kde býva nezbedné prasiatko; Zoznám sa s roztopašnou Helenkou a ďalšie. Program Noci múzeí a galérií 2021 pre celé Slovensko nájdete na webových stránkach [www.nmag.sk](http://www.nmag.sk). Program múzeí a galérií Bratislavského kraja a múzeí SNM na nmag.snm.sk

Všetky prehliadky múzeí a galérií sa uskutočnia v súlade s aktuálnymi protipandemickými opatreniami vlády SR.

**Viac info**Zuzana Vášáryová; zuzana.vasaryova@snm.sk; +421 915 032 062   
koordinátorka podujatia v Bratislavskom kraji a pre múzeá SNM  
[nmag.snm.sk](http://www.snm.sk) (múzeá SNM a múzeá a galérie v Ba a BSK)  
[www.nmag.sk](http://www.nmag.sk)

Marián Majerník; marian.majernik@gmail.com; +421 903 239 048  
koordinátor podujatia za Zväz múzeí na Slovensku  
[www.nmag.sk](http://www.nmag.sk)  
  
Františka Marcinová. [predseda@zms.sk](mailto:predseda@zms.sk); +421 918 148 840  
predsedníčka Zväzu múzeí na Slovensku  
www.zms.sk

Mediálni partneri podujatia

